Αυτός, αυτή και τα μυστήρια

Το Αυτός, αυτή και τα μυστήρια (πρωτότυπος τίτλος: Moonlighting) είναι ο τίτλος αμερικανικής τηλεοπτικής σειράς υψηλού κόστους (καθώς κάθε επεισόδιο στοίχιζε περισσότερο από 3.000.000 δολάρια) του Γκλεν Γκόρντον Κάρον για λογαριασμό του δικτύου ABC, που προβλήθηκε στις ΗΠΑ από τις 3 Μαρτίου 1985 έως τις 14 Μαΐου του 1989, σε συνολικά 67 επεισόδια που έγραψε και σκηνοθέτησε μία πλειάδα συνεργατώνΑυτός αυτή και τα μυστήρια (1985–1989) Full Cast & Crew. Ανακτήθηκε στις 28/12/2018, με βασικούς πρωταγωνιστές τη Σίμπιλ Σέπερντ και τον Μπρους Γουίλις. Η θεματολογία της σειράς ήταν αστυνομική, με στοιχεία ρομάντσου και περιπέτειας. Η σειρά προβλήθηκε, επίσης, από την ελληνική τηλεόραση, γνωρίζοντας σημαντική δημοφιλία«Η σειρά που όλοι οι 35άρηδες έβλεπαν πιτσιρικάδες». Ανακτήθηκε στις 28/12/2018.

 Πλοκή 
Η σειρά είχε ως θέμα μια σειρά υποθέσεων που αναλάμβανε το γραφείο ερευνών Blue Moon και οι δύο του συνέταιροι, η Μάντλιν Χέιζ (Μάντι) και ο Ντέιβιντ Άντισον. Η σειρά, που αποτελούσε συνδυασμό μυστηρίου, έξυπνων διαλόγων και ερωτικής έντασης ανάμεσα στους πρωταγωνιστές, έκανε διάσημο τον Μπρους Γουίλις και επανέφερε τη Σίμπιλ Σέπερντ στη δημοσιότητα μετά από πολυετή απουσία. Η σειρά ξεκίνησε με ένα δίωρο πιλοτικό επεισόδιο.

Η πλοκή της σειράς ξεκινά με τη χρεοκοπία της Μάντι Χέιζ, πρώην μοντέλου, μετά την κλοπή της περιουσίας της από τον λογιστή της. Της έχουν απομείνει μόνο κάποιες αποτυχημένες επιχειρήσεις, μία από τις οποίες είναι το γραφείο ερευνών City of Angels, του οποίου ηγείται ο ανέμελος Ντέιβιντ Άντισον. Από τον πιλότο μέχρι το πρώτο ωριαίο επεισόδιο, ο Ντέιβιντ καταφέρνει να πείσει τη Μάντι να κρατήσει την επιχείρηση και να τη διευθύνουν από κοινού. Η επιχείρηση παίρνει το νέο όνομα Blue Moon, όπως το σαμπουάν που διαφήμιζε η Μάντι με το οποίο έγινε διάσημη. Σε πολλά επεισόδια, την αναγνωρίζουν ως μοντέλο αυτού του σαμπουάν.

Σε σχόλιό του στο ντι βι ντι του 3ου κύκλου, ο δημιουργός της σειράς Γκλεν Γκόρντον Κάρον λέει ότι εμπνεύστηκε τη σειρά από μια παράσταση του έργου Το ημέρωμα της στρίγγλας που είχε δει στο Σέντραλ Παρκ με τη Μέριλ Στριπ και τον Ραούλ Τζούλια. Η σειρά σατίρισε την παράσταση στον 3ο κύκλο, στο επεισόδιο "Atomic Shakespeare".

 Διανομή 

 Βασικοί συντελεστές 

 Σίμπιλ Σέπερντ ως Μάντλιν Χέιζ (Μάντι), ένα κομψό και έξυπνο πρώην μοντέλο. Χρεοκοπημένη μετά από κατάχρηση της περιουσίας της από τον λογιστή της, αναγκάζεται να βγάλει τα προς το ζην διευθύνοντας ένα γραφείο ερευνών του οποίου είναι ιδιοκτήτρια. Χρησιμοποιώντας τη φήμη της ως πρώην μοντέλου, προσελκύει πελάτες με σκοπό να κάνει τη διαλυμένη επιχείρηση να ορθοποδήσει. Έχοντας γράψει τις 50 πρώτες σελίδες του πιλότου, ο Κάρον είπε ότι συνειδητοποίησε ότι έγρφε μια σειρά για τη Σέπερντ. Διαβάζοντας το σενάριο, εκείνη κατάλαβε ότι ήθελε να το αναλάβει.
 Μπρους Γουίλις ως Ντέιβιντ Άντισον, ένας εξυπνάκιας ντετέκτιβ που διευθύνει το γραφείο ερευνών City of Angels. Αντιμέτωπος με την προοπτική της ανεργίας, πείθει τη Μάντι να ανακαινίσει την επιχείρηση και να συνεταιριστεί μαζί του. Ο Κάρον αγωνίστηκε για να πείσει το ABC να παίξει τον πρωταγωνιστικό ρόλο ο Γουίλις, έχοντας ήδη την υπογραφή της Σέπερντ ως πρωταγωνίστριας. Σύμφωνα με τον Κάρον, έκανε δοκιμαστικό στον Γουίλις έχοντας δει πάνω από 2.000 ηθοποιούς και κατάλαβε αμέσως ότι ήταν ο κατάλληλος, αλλά το κανάλι δεν θεωρούσε ότι υπήρχε χημεία ανάμεσα σε αυτόν και τη Σέπερντ.
 Άλις Μπίσλεϊ ως Άγκνες Ντιπέστο, η εξαιρετικά αφοσιωμένη και ιδιόρρυθμη γραμματέας του γραφείου, που απαντά πάντα στο τηλέφωνο με στιχάκια. Στον 2ο κύκλο, αποκαλύπτεται ότι μένει στην οδό Χόουπ 6338. Όταν παρουσιάστηκαν προβλήματα στη συνεργασία Γουίλις και Σέπερντ λόγω προσωπικών διαφορών, οι συγγραφείς άρχισαν να τονίζουν τη σχέση της Άγκνες και του υπαλλήλου του γραφείου Χέρμπερτ Βαϊόλα. Στο φινάλε της σειράς, η Άγκνες παντρεύεται τον Χέρμπερτ και επιπλήττει τη Μάντι και τον Ντέιβιντ επειδή δεν μπορούν να βρουν άκρη στα προσωπικά τους. Καθώς αποσυναρμολογείται το σκηνικό της σειράς, λέει "Αν υπάρχει Θεός, θα φτιάξει μια συνέχεια με τον Χέρμπερτ και εμένα".
 Ο Κέρτις Άρμστρονγκ ως Χέρμπερτ Βαϊόλα, που προσλαμβάνεται στο γραφείο Blue Moon ως προσωρινός. Οι παραγωγοί προσέλαβαν τον Άρμστρονγκ μετά την εμφάνισή του στις ταινίες Η εκδίκηση των νερντς και Ο άσος της χυλόπιτας, ελπίζοντας να μεγαλώσουν τον ρόλο της Ντιπέστο δημιουργώντας μια ερωτική σχέση μεταξύ τους και απαμακρύνοντας την ένταση από το δίδυμο Γουίλις και Σέπερντ. Καθώς ο Χέρμπερτ αρχίζει να τα πηγαίνει καλά στα καθήκοντά του, παίρνει προαγωγή και στο τέλος νυμφεύεται την Άγκνες. Ξεκινώντας από τον 3ο κύκλο, εμφανίστηκε σε 36 από τα 67 επεισόδια της σειράς.

 Γκεστ εμφανίσεις 
Εκτός από τους βασικούς συντελεστές, στη σειρά εμφανίστηκαν διάφοροι γνωστοί ηθοποιοί σε γκεστ ή καμέο εμφανίσεις.

 Επαναλαμβανόμενοι ρόλοι 

 Τσαρλς Ρόκετ ως Ρίτσαρντ Άντισον, αδελφός του Ντέιβιντ.
 Εύα Μαρί Σέιντ και Ρόμπερτ Βάγκνερ ως Βιρτζίνια και Αλεξάντερ Χέιζ, γονείς της Μάντι.
 Τζακ Μπλέσινγκ ως Μαγκιλακάρντι, ένας υπάλληλος του γραφείο που ανταγωνιζόταν τον Βαϊόλα για την καρδιά της Ντιπέστο. Ξεκινώντας από τον 3ο κύκλο, εμφανίστηκε σε 17 από τα 67 επεισόδια της σειράς.
 Μαρκ Χάρμον ως Σαμ Κρόφορντ, που εμφανίστηκε κοντά στο τέλος του 3ου κύκλου και ανταγωνιζόταν τον Ντέιβιντ για την καρδιά της Μάντι.
 Ντένις Ντάγκαν ως Γουόλτερ Μπίσοπ, που έχει σχέση και παντρεύεται τη Μάντι.
 Μπρουκ Άνταμς, που εμφανίστηκε στον 4ο κύκλο ως Τέρι Νάουλς, ανύπαντρη μητέρα την οποία ο Ντέιβιντ συνοδεύει στα μαθήματα ανώδυνου τοκετού πριν από τη γέννα του παιδιού της Μάντι.
 Βιρτζίνια Μάντσεν που εμφανίστηκε στον 5ο κύκλο ως Άνι Τσάρνοκ, ξαδέλφη της Μάντι που φλερτάρει με τον Ντέιβιντ.

 Ρόλοι του ενός επεισοδίου 

 Ρόμπερ Έλενσταϊν ως Χάινζ στο πιλοτικό επεισόδιο.
 Λιζ Σέρινταν ως Σέλμα στον πιλότο.
 Μαίρη Χαντ ως Μαίρη Χαντ στον πιλότο.
 Τιμ Ρόμπινς ως εκτελεστής στο επεισόδιο "Gunfight at the So-So Corral" του 1ου κύκλου.
 Σ. Τόμας Χάουελ ως σερβιτόρος στο επεισόδιο "The Lady in the Iron Mask" του 2ου κύκλου και στο επεισόδιο "Yours, Very Deadly" του 3ου κύκλου.
 Όρσον Γουέλς ως Όρσον Γουέλς στο επεισόδιο "The Dream Sequence Always Rings Twice" του 2ου κύκλου. Ήταν η τελευταία εμφάνισή του πριν πεθάνει.
 Μπάρμπαρα Μπέιν ως Έμιλι Γκρέισον στο επεισόδιο "My Fair David" του 2ου κύκλου.
 Ντάνα Ντιλέινι ως Τζίλιαν Άρμστρονγκ στο επεισόδιο "Knowing Her" του 2ου κύκλου.
 Ντέιβιντ Πάτρικ Κέλι ως Μακμπράιντ στο επεισόδιο "Somewhere Under the Rainbow" του 2ου κύκλου.
 Νταν Λόρια ως ανθυπολοχαγός στο επεισόδιο "Portrait of Maddie" του 2ου κύκλου.
 Μαρκ Λιν-Μπέικερ ως Φιλ Γουέστ στο επεισόδιο "Atlas Belched" του 2ου κύκλου.
 Ρίτσαρντ Μπέλτσερ ως Λέοναρντ στο επεισόδιο "Twas the Episode Before Christmas" του 2ου κύκλου.
 Κέι Κάλαν ως Κάρολαϊν Καντίνσκι στο επεισόδιο "In God We Strongly Suspect" του 2ου κύκλου.
 Γούπι Γκόλντμπεργκ ως Καμίλ Μπραντ στο επεισόδιο "Camille" του 2ου κύκλου.
 Τζαντ Νέλσον ως αστυνομικός στο επεισόδιο "Camille" του 2ου κύκλου.
 Μπίλι Μπάρτι ως Μπίλι Μπάρτι στο επεισόδιο "Camille" του 2ου κύκλου.
 Πολ Σορβίνο ως Ντέιβιντ Άντισον ο πρεσβύτερος στο επεισόδιο "The Son Also Rises" του 3ου κύκλου.
 The Temptations ως The Temptations στο επεισόδιο "Symphony in Knocked Flat" του 3ου κύκλου.
 Ντον Κινγκ ως Ντον Κινγκ στο επεισόδιο "Symphony in Knocked Flat" του 3ου κύκλου.
 Μπραντ Ντούριφ ως πατήρ Μακντόνοβαν στο επεισόδιο "All Creatures Great and... Not So Great" του 3ου κύκλου.
 Ρικ Ντάκομαν ως φίλος του Ντέιβιντ στο επεισόδιο "Big Man On Mulberry Street" του 3ου κύκλου.
 Σαντάλ Μπέργκμαν ως χορεύτρια σε όνειρο στο επεισόδιο "Big Man On Mulberry Street" του 3ου κύκλου.
 Κολμ Μίνι ως μνηστήρας της Κατερίνας στο επεισόδιο "Atomic Shakespeare" του 3ου κύκλου.
 Στέρλινγκ Χόλογουεϊ ως αφηγητής στο επεισόδιο "Atomic Shakespeare" του 3ου κύκλου.
 Λάιονελ Στάντλερ ως Μαξ στο επεισόδιο "It's a Wonderful Job" του 3ου κύκλου.
 Σέριλ Τιγκς ως Σέριλ Τιγκς στο επεισόδιο "It's a Wonderful Job" του 3ου κύκλου.
 Πιρς Μπρόσναν ως Ρέμινγκτον Στιλ στο επεισόδιο "The Straight Poop" του 3ου κύκλου.
 Πίτερ Μπογκντάνοβιτς ως Πίτερ Μπογκντάνοβιτς στο επεισόδιο "The Straight Poop" του 3ου κύκλου.
 Ρόνα Μπάρετ ως Ρόνα Μπάρετστο στο επεισόδιο "The Straight Poop" του 3ου κύκλου.
 Ντόνα Ντίξον ως Τζόαν Τένοβιτς στο επεισόδιο "Blonde on Blonde" του 3ου κύκλου.
 Σαμ Μακμάρεϊ ως Μο Χάιμαν στο επεισόδιο "Blonde on Blonde" του 3ου κύκλου.
 Ρόμπερτ Γουλ ως Τρελός στο επεισόδιο "Blonde on Blonde" του 3ου κύκλου.
 Τζεφ Τζάρβις ως Τζεφ Τζάρβις στο επεισόδιο "Sam & Dave" του 3ου κύκλου.
 Ράνταλ Κομπ (Τεξ) ως άντρας στο βενζινάδικο στο επεισόδιο "Sam & Dave" του 3ου κύκλου.
 Γκάρι Κόουλ ως Άλαν Μακλάφερτι στο επεισόδιο "Maddie's Turn to Cry" του 3ου κύκλου.
 Ουίλιαμ Χίκεϊ ως κύριος Κένταλ στο επεισόδιο "To Heiress Human" του 3ου κύκλου.
 δρ Τζόις Μπράδερς ως δρ Τζόις Μπράδερς στο επεισόδιο "A Trip to the Moon" του 4ου κύκλου.
 Ρέι Τσαρλς ως Ρέι Τσαρλς στο επεισόδιο "A Trip to the Moon" του 4ου κύκλου.
 Τζον Γκούντμαν ως Ντόναλντ Τσέις στο επεισόδιο "Come Back Little Shiksa" του 4ου κύκλου.
 Αμάντα Πλάμερ ως Ζακλίν Γουίλμπουρν (Τζάκι) στο επεισόδιο "Take a Left at the Altar" του 4ου κύκλου.
 Τέρι Οκουίν ως Μπράιαντ Γουίλμπουρν (Μπράιαν) στο επεισόδιο "Take a Left at the Altar" του 4ου κύκλου.
 Ίμοτζεν Κόκα ως Κλάρα Ντιπέστο στο επεισόδιο "Los Dos DiPestos" του 4ου κύκλου.
 Μισέλ Τζόνσον ως κυρία Χάνζιγκερ στο επεισόδιο "Plastic Fantastic Lovers" του 5ου κύκλου.
 Τζένιφερ Τίλι ως αδελφή Σόντρα στο επεισόδιο "Plastic Fantastic Lovers" του 5ου κύκλου.
 Κολίν Ντιούχερστ ως Μπέτι Ράσελ στο επεισόδιο "Take My Wife, For Example" του 5ου κύκλου.
 Ρίτα Γουίλσον ως Κάρλα στο επεισόδιο "Those Lips, Those Lies" του 5ου κύκλου.
 Ντέμι Μουρ, τότε σύζυγος του Μπρους Γουίλις, ως γυναίκα στο ασανσέρ στο επεισόδιο "When Girls Collide" του 5ου κύκλου.
 Τίμοθι Λίρι ως Γουίν Ντιπέιν στο επεισόδιο "Lunar Eclipse" του 5ου κύκλου.
 Μπιλ Έργουιν ως Ντάνκαν Κένεντι στο επεισόδιο "Perfetc" του 5ου κύκλου.

 Παραπομπές 

Μυστηρια, αυτη, αυτος
Κατηγορία:Τηλεοπτικές σειρές της American Broadcasting Company